钦定古今图书集成/理学汇编/文学典/第072卷 > 裴煜
## 钦定古今图书集成/理学汇编/文学典/第072卷 > 裴煜

按《江西通志》：“煜字如晦，临川人，庆历六年进士。嘉祐
中为礼官，详定祠礼。又奏：‘国忌与大祀同日，乐备而不作，固忌日必哀之义。然乐以降格神祇，非以适一
己之私也。按开元中，裴宽上议，庙尊忌卑则作乐，庙
卑忌尊则设而不作。中书张说以宽议为是，请大祠
如天地、日月、社稷与忌同者皆用乐，庶几轻重不失
其称’。”下集议，皆如煜言。煜文雅博洽，与欧阳永叔、梅
圣俞、刘原父酬倡甚密。终翰林学士。熙宁中，知扬州。